Plovdivo sritis

Plovdivo sritis () – sritis vidurio Bulgarijoje. 5 972,9 km² srities teritorija padalinta į 18 savivaldybių. 2012 m. duomenimis, Plovdivo srityje gyveno 678 860 gyventojų.http://www.nsi.bg/otrasalen.php?otr=53&a1=1583&a2=1584&a3=1585#cont  Administracinis centras – Plovdivas.

Sritis šiaurėje ribojasi su Loveču, šiaurės rytuose su Gabrovu, rytuose su Stara Zagora, pietryčiuose su Chaskovu ir Kerdžalu, pietuose su Smolianu, vakaruose su Pazardžiku bei šiaurės vakaruose su Sofijos sritimi.

 Miestai 
Srities miestai: Plovdivas, Asenovgradas, Karlovas, Rakovskis, Pervomajus, Stambolijskis, Sopotas, Kričimas, Chisarja, Saedinenijė, Kuklenas, Peruštica, Sadovas, Lykai, Brezovas.

 Ekonomika 
Srities ekonomika priklauso nuo žemės ūkio produkcijos. Auginami vaisiai (obuoliai, slyvos, kriaušės, vyšnios, vynuogės, melionai ir arbūzai), daržovės (pomidorai, pipirai, morkos, kopūstai, bulvės), kviečiai, ryžiai, miežiai ir kita. Gerai išsivysta pramonė: geležies metalurgija, elektronikos pramonė, žemės ūkio bei karinė technika, chemijos bei maisto pramonė. Sritis turtinga kultūriniu paveldu. Daugybė mineralinių šaltinių.

 Tautinė sudėtis 
Iš 683 027 srities gyventojų (2011 m. duomenys), 620 373 žmonės identifikavo save kaip:
 bulgarai: 540 303 (87,09 %)
 turkai: 40 255 (6,49 %)
 čigonai: 30 202 (4,87 %)
 kitos tautybės: 9 613 (1,54 %)

 Šaltiniai 

Kategorija:Bulgarijos sritys